钦定古今图书集成/明伦汇编/氏族典/第573卷 > 完颜晏
## 钦定古今图书集成/明伦汇编/氏族典/第573卷 > 完颜晏

按《金史完颜晏传》：“晏本名干论，景祖之孙，阿离合懑
次子也。明敏多谋略，通契丹，字天会。初授左监门卫
上将军，为广宁尹，入为吏、礼两部尚书。皇统元年，为
北京留守，改咸平尹，徙东京。天德初，封葛王，入拜同
判大宗正事，进封宋王。海陵迁都，晏留守上京，累封
豫王、许王，又改越王。贞元初，进封齐。正隆二年，例削”
王爵，改西京留守，未几，为临潢尹，致仕。世宗为东京
留守，将士皆自淮南来归，晏之子恧里乃亦自军前
率众来归。上既即位，遣使召晏，既又遣晏兄子鹘鲁
补驰驿促之。晏遂率宗室数人入见，即拜左丞相，封
广平郡王，宴劳弥日。未几，兼都元帅。大定二年，进拜
太尉，复致仕，还乡里。是岁薨。